เรื่องร้องเรียน (สะพาน) วันที่ 2022-06-10 03:39:09 — แขวงอนุสาวรีย์ เขตบางเขน กรุงเทพมหานคร
ข้าพเจ้าชาวบ้านชุมชนเชิงสะพานไม้ 2 (ริมคลองบางบัว) ได้รับความเดือดร้อน เนื่องจากได้เข้าร่วมโครงการบ้านมั่นคงริมคลอง โดยได้จัดสรรที่อยู่อาศัยให้กับทางชาวบ้านทั้งหมดใหม่ โดยทางชุมชนจะต้องจัดตั้งสหกรณ์ชุมชนขึ้นและให้กลุ่มชาวบ้านกู้เงินผ่านสหกรณ์ชุมชน โดยงบเงินกู้จะได้จากสถาบันพัฒนาองค์กรชุมชน หรือที่ชาวบ้านรู้จักกันในนามของ พอช. เริ่มต้นโครงการทางคณะกรรมการชุมชนได้จัดสรรเนื้อที่ต่างๆ และกำหนดวงเงินกู้ให้ชาวบ้านแต่ละหลัง โดยแบ่งเป็นลักษณะบ้านเดี่ยว บ้านแฝด และบ้านแถว สิ่งที่ชาวบ้านเจอปัญหาคือ ตอนเริ่มกู้ทางคณะกรรมการได้จัดสรรให้ชาวบ้านกู้ในวงเงินของบ้านเดี่ยว ซึ่งงบกู้อยู่ประมาณ 240,000.-บาท แต่พอเริ่มสร้างจริงก็ประสบปัญหาเนื้อที่สร้างไม่เพียงพอต่อการก่อสร้าง บางหลังได้เป็น บ้านแฝด บางหลังได้เป็นบ้านแถว และพอสร้างเสร็จ งบที่สร้างเสร็จจริงเบ็ดเสร็จแล้วอยู่ที่ 1 แสนกว่าๆ ซึ่งตามหลักการความเป็นจริง ทางสหกรณ์ควรที่จะสรุปยอดค่าใช้จ่ายให้กับทางชาวบ้าน แต่ปัจจุบันหลังจากกู้จนสร้างบ้านเสร็จ ระยะเวลาก็ล่วงเลยมาจะ 2-3 ปีแล้ว ชาวบ้านก็ยังไม่ทราบยอดใช้จ่ายจริง และยังต้องเป็นหนี้ในยอดเงินกู้จำนวนเต็ม ซึ่งเป็นปัญหาที่ว่า ชาวบ้านต้องมาแบกรับภาระในเรื่องของดอกเบี้ยที่คิดในจำนวนเต็ม และค่าใช้จ่ายในการผ่อนส่ง ซึ่งชาวบ้านได้สอบถามไปทางสหกรณ์ ก็ไม่ได้รับคำตอบใดๆ กลับมา ชาวบ้านบางคนพอมีเงินที่จะชำระ อยากจะชำระในจำนวนเต็มทีเดียว ก็ไม่สามารถทำได้ เพราะไม่ทราบยอดจริง 
		ดังนั้นข้าพเจ้าชาวบ้านชุมชนเชิงสะพานไม้ 2 (ริมคลองบางบัว) จึงใคร่ขอร้องทุกข์ มายังท่าน เพื่อให้ท่านดำเนินการช่วยเหลือและแก้ไขปัญหาดังกล่าว